- Հարկաւ, սա խթան է դառնում ու ներշնչում երիտասարդներին: Իսկ մնացածի մասով մենք Պոլսում 33 եկեղեցի ունենք եւ շարունակում ենք պատարագներ մատուցել այնտեղ: Պատարագը նորութիւն չէ մեր համայնքի ու երիտասարդների համար: Եկեղեցին իր սուրբ խորհուրդերը մեր երիտասարդութեան ներշնչանքն է, այն կապն ու օղակն է, որը ներկան կապում է անցեալի հետ: Այս առումով մենք ամէն գնով պէտք է շարունակենք, մեր եկեղեցական արարողութիւնները, որտեղ հնարաւոր է: Այս բոլորը ներշնչանք են: